csevi: november 2014
A mit tudom én milyen viseletben. A fehér ruhája eleve adva volt, csupa négyzetből ráncolásból. Ahogy régvolt szokás. Bár a méretarányok nem olyan hűek, de aki esetleg járt már a néprajziba megnézni a félre gatya kiállítást, ott lehet látni, hogy anno 10 méter széles volt egy leterített gatya. Mire egy férfi azt magára vette, a bő gatya már szinte szoknya. Én megmaradtam az egyszerűbb szegényesebb változatnál. A rend kedvéért kapott egy mellényt paszomány és gyöngyhímzéssel. A paszomány csak szimpla hímző fonal. A gombolása is gyöngyökből áll. A vállán a suba az meg egy tévedések vígjátéka. Nem akartam méteres szőrmét venni, így megörültem egy kis darabka anyagnak a boltba. Már a boltba is próbáltam rájönni mekkora lehet, de semmi értelmes nem volt ráírva. Végül itthon kiderült, hogy egy henger párnára huzat, és én a szőrtől sem a címkét, sem a cipzárt nem nem láttam. Így kis híján eldobtam az agyam, mert kevesebb anyaggal kellett beérnem, mint ahogy terveztem. Ezért rövid a suba. A feje és keze levegőn száradó gyurmából van. A haja fésűs nemez. Csak le ne rágja egy moly. Bár molytápláléknak nem szántam. de moly eledel lehet a bárányka is. Aki szintén filcből van varrva és nemez bundája tűnemezeléssel rögzítve. A vicc az egészbe az hogy a báránykával jobban megszenvedtem mint a babával.
Bejegyezte: csevi dátum: 21:50 Nincsenek megjegyzések:
Címkék: játék állat, levegőn száradó gyurma, népviselet, saját babáim, textil baba
Olyanról már hallottunk hogy zúg ívó, meg zúg evő, de hogy zúg baba, az most és itt újdonság. A lényege az, hogy dugdosom, nehogy meglássák. Nagyon nem bírtam ki. Most itt karácsony előtt beterítette a polcokat az Ever After Hígh őrület. Először a másik fiú babát néztem ki magamnak az előkelők Dexter Charming, aztán feltűnt piroska lánya Cerise Hood, és elvesztem. Frufrus leányzó! És minő szerencse olyat találtam, amibe alig volt fehér tincs. Nem bírtam otthagyni. Jött velem haza. És hogy miért kell dugdosni? Mert... családunk legkisebb oszlopa Monster High őrülté vált. Bezony. Kapott egy DVD filmet és most fejibe vette, hogy ő begyűjti a szereplőket. Mivel karácsonyra is azt kért, megvettem neki a kedvencét, a ritka példány 13 kívánság Gigi Grant-ját. Azt is dugdosom. :) Közbe meg sikerült kizsarolni egy másik példányt és zsebiből megvett egy Cawleen Wolf-ot. Innentől kezdve nincs több baba. Erre az évre biztos nem lesz.
Ím hol a leányzó példánya.
Tök véletlenül jött ki ez a klasszikus felállás, hogy farkaslány, meg piroska lánya. Értelem szerű, hogy farkaslány kimereszti körmeit piroskára.
Ám piroska nem csípi most a humort, vagyis a horrort, mert mérges farkacskára, hogy miatta nem lehet rivalda fényben. Ezért hirtelen megfordul és torkának ugrik.
Végül piroska lánya letett az öldöklésről, mert belátta, hogy nem a farkaslány tehet a helyzetről. Így leültek az erdő szélén csevegni. Bevallotta farkaslánynak, hogy ő azért piros köpenykedik, mert rejtegeti a farkas füleit.
No de nézzük Cerise Hood
Itt még a mesekönyv dobozban.
Majd kicsomagolva teljes díszben. Köpenyét leszámítva egész jó szerelésbe van.
A köpenye az kész rejtély előttem. Elöl a műanyag lánc imitáció fixre oda volt varrva. Vagyis nem levehető a ruhadarab, miközben az összes többi ruha igen. Aztán a kapucnit az ember a fejére borítja, hogy ne fázzon a feje vagy esőbe ne ázzon el. Ám itt lyukat beszéltek bele a tervezők és kilógatták rajta a nagy hajkölteményt.
No most már vetkőzhet a leányzó.
Köpeny nélkül vonzóbb jelentség
De itt minibe már nagyon nőcis
Címkék: babák, EAH, fajták, MH, modern babák, öltöztetős baba
Lassan befejezéshez érkezik a baba szoba. Bútor, bútor hátán tolong. Még csak egy játék ládikó van hátra. Be kell valljam imádom ezt a fóliás hungarocell lapot a habkartont. Könnyű, gyors. Egyszerűen pikk-pakk összedobható az álom. Egyetlen bánatom az, hogy a vágott széle nem olyan szép, ráadásul a színe is más. Ezért tapétázom, és bizony az a nehezebbik része. De imádom a végeredmény. Nagyon szívesen lennék baba bútor kárpitos. De ha fából kéne csinálni, bizony az külön műhelyt igényelne. Talán majd nyugdíjas koromba. Igaz addigra recés lesz a vágott széle úgy fog remegni a kezembe a barkás gép.
Mostanra viszont sikerült elkészíteni egy tini ágyat és a pelenkázót. Aztán már igazán csak a részletek és kiegészítők maradtak hátra.
Hopp ferde a fénykép.
Már a hulladékot is tudom hová pakoljam. Lábait végül levágtam mert, magasnak ítéltetett.
Na ez most mi akar lenni?
Hamm bekaplak. Tisztára mint egy fej. Csak szögletes.
Kipróbálva. Cawleen-nek nagyon kényelmes. Még pont belefér. Az ágy Barbie tini lánynak Skipper méretére készült.
Pelenkák hol vannak?
Barbie kipróbálta Petite Blithe segítségével, mivel Cseri Mari eltűnt a gyerekszoba káoszába.
Még némi simítás kell a dolgoknak. a szekrényre ajtó gomb, a fiókra kihúzó kar. Viszont azon mélázok visszarakok picike lábakat a szekrényre, mert annyira talpán van, hogy valahogy nem tetszik így. Aztán megint a részletek jönnek. Alig várom már, hogy minden a helyére kerüljön.
Bejegyezte: csevi dátum: 19:19 5 megjegyzés:
Címkék: bababútor, Barbie család, MH